rejauldu/bengali-wikipedia huggingface dataset:
এখনো অনেক রাত ১৯৯৭ সালে মুক্তিপ্রাপ্ত বাংলাদেশী বাংলা ভাষার মুক্তিযুদ্ধভিত্তিক চলচ্চিত্র। ছায়াছবিটি পরিচালনা করেছেন খান আতাউর রহমান। এটি খান আতা পরিচালিত শেষ চলচ্চিত্র। এই ছায়াছবির কাহিনী, চিত্রনাট্য ও সংলাপ লিখেছেন খান আতাউর রহমান। খান আতাউর রহমানের প্রযোজনায় চলচ্চিত্রটি পরিবেশিত হয় খান আতা প্রাইভেট লিমিটেডের ব্যানারে। মুক্তিযুদ্ধ এবং মুক্তিযুদ্ধের পরের সময়ের চিত্র তুলে ধরা হয়েছে এই ছায়াছবিতে। এতে প্রধান চরিত্রে অভিনয় করেছেন সুচরিতা, ফারুক, আলীরাজ, ববিতা, খান আসিফ আগুন প্রমুখ। এই চলচ্চিত্রের জন্য খান আতাউর রহমান ২২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ গীতিকার হিসেবে পুরস্কার লাভ করেন।   কাহিনী সংক্ষেপ  ১৯৭১ সাল। দেশে যুদ্ধ শুরু হয়ে গেছে। জাহেদ, কামাল, সাব্বিররা যুদ্ধে গেছে। সেখানে তারা যুদ্ধের বিভিষিকা দেখে আতংকিত হয়। যুদ্ধ শেষে বাড়ি ফিরে সবাই কিন্তু সব কিছুতেই রয়ে যায় অপূর্ণতা। যুদ্ধের বিশ বছর পর নিতি জাহেদকে পাবনায় পাগলাগারদে আবিষ্কার করে। যে সেখানে থেকে থেকে চিৎকার করে উঠে। যুদ্ধ শেষ হলে আমরা স্বাধীনতা কতটুকু উপলব্ধি করতে পারছি।   কুশীলব   সুচরিতা - ডাঃ নিতি চৌধুরী  ফারুক - জাহেদ  আলীরাজ - কামাল  ববিতা - বাঁধন  খান আসিফ আগুন - সাব্বির  বুলবুল আহমেদ - নিতির বাবা  শর্মিলী আহমেদ - নিতির মা  খান আতাউর রহমান - কামালের বাবা  ইনাম আহমেদ - মাতবর  হারুনুর রশিদ - শহীদ  ফাল্গুনী আহমেদ  শামসুদ্দিন কায়েস  নাজমুল হুদা বাচ্চু - মনু চাচা  আনিসুর রহমান  মজিদ বঙ্গবাসী  বাবর  রফিকুল্লাহ সেলিম   নির্মাণ  খান আতাউর রহমান ছায়াছবির কাহিনী, চিত্রনাট্য ও সংলাপ লিখে নির্মাণ কাজ শুরু করেন ১৯৯৪ সালে। ছায়াছবিটির শ্যুটিং হয় বাংলাদেশ চলচ্চিত্র উন্নয়ন সংস্থা ও পাবনা মানসিক হাসপাতালে। ১৯৯৭ সালে নির্মাণ কাজ শেষে সেন্সরের জন্য আবেদন করা হয়। সেন্সর বোর্ড ছায়াছবিটির ৭টি দৃশ্য বাদ দিতে বলায় পরিচালক খান আতাউর রহমান ক্ষুদ্ধ হন।   মুক্তি  এখনো অনেক রাত ১৯৯৭ সালের ১২ ডিসেম্বরে খান আতার মৃত্যুর পর মুক্তি পায়।   সঙ্গীত  এখনো অনেক রাত ছায়াছবির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান। গানে কণ্ঠ দিয়েছেন খান আসিফ আগুন, রুমানা ইসলাম ও দিপ্তি রাজবংশী।   পুরস্কার  ২২তম জাতীয় চলচ্চিত্র পুরস্কার  বিজয়ী: শ্রেষ্ঠ সঙ্গীত পরিচালক - খান আতাউর রহমান  বিজয়ী: শ্রেষ্ঠ গীতিকার - খান আতাউর রহমান   তথ্যসূত্র    বহিঃসংযোগ   বিষয়শ্রেণী:১৯৯৭-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী যুদ্ধভিত্তিক চলচ্চিত্র বিষয়শ্রেণী:১৯৯০-এর দশকের যুদ্ধভিত্তিক চলচ্চিত্র বিষয়শ্রেণী:খান আতাউর রহমান পরিচালিত চলচ্চিত্র বিষয়শ্রেণী:খান আতাউর রহমানের চিত্রনাট্য বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:খান আতাউর রহমান সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
মতিলাল রায় (ফেব্রুয়ারি, ১৮৪৩ - ১৯০৮) মতি রায় নামেও পরিচিত, ছিলেন একজন বাঙালি যাত্রাপালাকার, অভিনেতা, পরিচালক এবং লেখক। তিনি সহজ সাবলীল ও মার্জিত ভাষায় পালা রচনা করে যাত্রাগানকে জনপ্রিয় করে তুলেছিলেন। তিনি পুরোনো ঐতিহ্যকে নতুনত্বের ধারায় মানুষের কাছে পৌঁছে দিতে পেরেছিলেন। তাকে আধুনিক যাত্রাপালার জনক ও যাত্রাগুরু বলে অভিহিত করা হয়।  জন্ম ও শিক্ষাজীবন মতিলাল রায় বর্ধমান জেলার ভাতশালা গ্রামে ১২৪৯ বঙ্গাব্দের ১২ মাঘ (ইংরেজির ফেব্রুয়ারি ১৮৪৩) জন্মগ্রহণ করেন।  তাঁর বাবার নাম মনোহর রায় এবং মাতা কাশীশ্বরী দেবী। গ্রামের স্কুলে পড়াশোনা শুরু করার পরে তিনি নবদ্বীপে এসে নবদ্বীপ মিশনারি স্কুল থেকে প্রাথমিক শিক্ষাগ্রহণ করেন। পরে তিনি বারাসত উচ্চ বিদ্যালয়ে ও কলকাতার ওরিয়েন্টাল স্কুলে পড়াশোনা করেন।  কর্মজীবন মাধব চৌধুরীর সহায়তায় মতিলাল রায় নবদ্বীপ মিশনারি স্কুলের শিক্ষক হিসাবে কর্মজীবন শুরু করেন। কিছু দিনের মধ্যেই তিনি জোড়াসাঁকো থানায় একটি চাকরি পান এবং কয়েক মাসের মধ্যেই কলকাতা জিপিওতে একটি ভাল চাকরি পাওয়ায় সেখানে কাজে যোগ দেন।  ছোটবেলা থেকেই কবিতা লেখার নেশা থাকায় ঈশ্বরচন্দ্র গুপ্তের সান্নিধ্য পেলে তিনি সংবাদ প্রভাকরে কবিতা লেখার সুযোগ পান। কলকাতার চাকরিতে মন না থাকায় একদিন হরিনারায়ণের যাত্রা দেখতে গেলে সেই যাত্রা দেখে তিনি খুবই আনন্দিত হন এবং বাড়ি ফিরেই একটি যাত্রাপালা রচনা করে ফেলেন। হরিনারায়ণ মতিলালের অসাধারণ প্রতিভা দেখে তাঁর যাত্রাদলে তাঁকে নিয়ে নেন। হরিনারায়ণের যাত্রাদলে থেকে মতিলাল যাত্রাপালা রচয়িতা হিসেবে খ্যাতি অর্জন করেন। এই যাত্রাদলে তাঁর লেখা তরণীসেন বধ ও রাম বনবাস এই দুটি যাত্রা অভিনীত হয়।  ১৮৭৩ খ্রিস্টাব্দে মতিলাল নবদ্বীপে নবদ্বীপ বঙ্গ গীতাভিনয় সম্প্রদায় নামে নিজস্ব যাত্রাদল গঠন করেন। তাঁর এই যাত্রাদলটি মতিরায়ের দল নামেও পরিচিত ছিল। মতিলাল রায় যাত্রার রীতি ও আখ্যান বদলে আধুনিকতার ছোঁয়ায় আধুনিক যাত্রাপালার প্রবর্তন করলেন। তিনি যাত্রাকে থিয়েটারের সমতুল্য পর্যায়ে উন্নীত করতে সক্ষম হয়েছিলেন। তিনিই প্রথম যাত্রাপালায় গীতাভিনয়ের (গানের মাধ্যমে অভিনয়) প্রবর্তন করেছিলেন।  রচিত যাত্রাপালা মতিলাল রায় প্রায় ৪০টি পালা রচনা করেছিলেন এবং তাতে প্রায় হাজারের উপরে গীতাভিনয় ছিল। তাঁর রচিত নাটক ও গীতাভিনয়গুলি হল-     রামায়ণ বিষয়ক  তরণীসেন বধ (নাটক)  রাম বনবাস বা রাম বিদায় (১৮৭৩)  সীতাহরণ (১৮৭৮)  রামরাজা  লক্ষণভোজন  রাবণবধ  সীতা অন্বেষণ  রাম পরিণত   মহাভারত বিষয়ক  ভরতমিলন বা ভরত আগমন (১৮৮৮)  দ্রৌপদির বস্ত্র হরণ (১৮৮১)  পাণ্ডব নির্বাসন  ভীষ্মের শরশয্যা  কর্ণবধ  যুধিষ্ঠিরের রাজ্যাভিষেক (১৯০০)  যুধিষ্ঠিরের অশ্বমেধ   কৃষ্ণলীলা বিষয়ক  কালীয়সর্পদমন  ব্রজলীলা (১৮৯৪)  গয়াসুরের হরি পাদপদ্ম লাভ   অন্যান্য পুরান  জগন্নাথের মাহাত্ম্য বা ক্ষেত্রধামের মাহাত্ম্য  সুবচনী মাহাত্ম্য   লৌকিক কাহিনী ও ব্রতকথা  নিমাই সন্ন্যাস  বিজয় চণ্ডী (১৮৮০)  মহালীলা  তথ্যসূত্র  বিষয়শ্রেণী:১৮৪৩-এ জন্ম বিষয়শ্রেণী:১৯০৮-এ মৃত্যু বিষয়শ্রেণী:বাঙালি অভিনেতা বিষয়শ্রেণী:১৯শ শতাব্দীর ভারতীয় নাট্যকার বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:ভারতীয় মঞ্চ অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ব্রিটিশ ভারতের অভিনেতা বিষয়শ্রেণী:ব্রিটিশ ভারতের নাট্যকার বিষয়শ্রেণী:১৯শ শতাব্দীর ভারতীয় অভিনেতা বিষয়শ্রেণী:ভারতীয় পুরুষ নাট্যকার
রাজিয়া বানু (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য।  এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব।  ১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন।  তিনি শেরে-এ-বাংলা এ কে ফজলুল হকের নাতনি।  জন্ম ও পারিবারিক জীবন রাজিয়া বানু ২৪ জুন ১৯২৬ সালে তৎকালীন ব্রিটিশ ভারতের কলকাতায় করেন।  তার পিতার নাম এএইচএম ওয়াজীর আলী এবং দাদার নাম বৈয়ম মিঞা। তার বাবা প্রথম বাঙালি মুসলমান এসডিও ওয়াজীর আলী ছিলেন শেরে বাংলার ভাগ্নে ও জামাতা।  তার মা নাফিসা বেগম ছিলেন বাংলার সাবেক প্রধানমন্ত্রী আবুল কাশেম ফজলুল হকের মেয়ে এবং রাজনীতিবিদ আবুল কালাম ফায়জুল হকের বোন।  রাজিয়া ১৯৪৩ সালে সৈয়দ মাহবুবুর রহমানকে (জ: ১৯১০ — মৃ: ৭ জুন ১৯৭৯) বিয়ে করেন। মাহবুব তৎকালীন পাকিস্তান জাতীয় পরিষদের যুগ্ম সচিব ও বাংলাদেশের প্রথম জাতীয় সংসদের সচিব ছিলেন।  ১৯৭৪ সালে অবসরে যান। এই দম্পতির দুই মেয়ে এবং তিন ছেলে। তারা হলেন ১. নাসরিন রহমান, ২. সৈয়দ আমিনুর রহমান (মৃত্যু ১৯৭৮), ৩. সৈয়দ আনিসুর রহমান, ৪. সৈয়দ জহির রহমান, ৫. তাসনিম করিম বেবী।  শিক্ষা জীবন রাজিয়া বানুর শিক্ষা জীবন শুরু কলকাতায় লেডি ব্র্যাবোর্ন কলেজ থেকে উচ্চ মাধ্যমিক পাস করে রাজিয়া বানু আশুতোষ কলেজ থেকে বি.এ (অনার্স) পাশ করেন। তিনি ঢাকা বিশ্ববিদ্যালয়ের আইনে বিভাগে ভর্তি হয়েছিলেন।  রাজনৈতিক জীবন রাজিয়া বানু ১৯৫৪ সালে কৃষক শ্রমিক পার্টির সদস্য হিসেবে পূর্ব পাকিস্তান আইন পরিষদের সদস্য হন। এ সময় তিনি ১৯৫৮ সাল পর্যন্ত পূর্ব পাকিস্তান আইন পরিষদের শিক্ষা বিষয়ক সংসদীয় সচিব ছিলেন।  পরবর্তীতে তিনি আওয়ামী লীগে যোগ দেন।  ১৯৭০ সালের নির্বাচনে পাকিস্তান জাতীয় পরিষদে পূর্ব পাকিস্তানের নারীদের জন্য যে সাতটি সংরক্ষিত আসনে আওয়ামী লীগের ৭ জন এমএনএ নির্বাচিত হন, রাজিয়া বানু তাদের একজন।  ১১ এপ্রিল ১৯৭২ সালে বাংলাদেশের সংবিধান প্রণয়নের উদ্দেশ্যে কামাল হোসেনকে সভাপতি করে ৩৪ সদস্যের একটি কমিটি গঠন করা হয়, সেটাতে একমাত্র নারী সদস্য ছিলেন তিনি।  ১৯৭৩ সালের প্রথম জাতীয় সংসদে তিনি সংরক্ষিত মহিলা আসন ৪ থকে সংসদ সদস্য মনোনীত হন। ১৯৭৪ সালের পরে তিনি আর রাজনীতিতে সক্রিয় ছিলেন না।   মৃত্যু  রাজিয়া বানু ১০ মে ১৯৯৮ সালে গুলশানের কার্ডিও কেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে দাফন করা হয় বনানী কবরস্থানে সমাহিত করা হয়।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আশুতোষ কলেজের প্রাক্তন শিক্ষার্থী বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:আবুল কাশেম ফজলুল হক বিষয়শ্রেণী:প্রথম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বনানী কবরস্থানে সমাধিস্থ বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
250px|thumb|বৃহত্তর সুরাবায়া'র মানচিত্র বৃহত্তর সুরাবায়া  বা মেট্রোপলিটন সুরাবায়া ইন্দোনেশিয়া এর দ্বিতীয় বৃহত্তম শহর। এই শহরে মোট জন সংখ্যা ২.৮ মিলিয়ন বা ২৮ লক্ষ। মহানগর হিসাব এই শহরটি ইন্দোনেশিয়ার তৃতীয় বৃহত্তম শহর। শহরটি পূর্ব জাভা রাজ্যে অবস্থিত। এই শহরটি পূর্ব জাভা এর রাজধানী ও বৃহত্তম শহর ও বন্দর নগরী। এই শহরে একটি সমুদ্র বন্দর রয়েছে।  অবস্থান সারা বায়া শহরটি জাভা দ্বীপ এর পূর্ব দিকে অবস্থিত।এটি সমুদ্র সমতল থেকে স্থানটি বেশ কিছুটা উচ্চু। নামকরণ সারাবায়া নামটি দুটি শব্দ এর দ্বারা গঠিত। সারা শব্দর অর্থ হাঙর বা শার্ক। বায়া শব্দের অর্থ হল কুমির। এই এলাকায় প্রচুর হাঙর ও কুমির দেখা যায় তাই থেকে এই নাম নেওয়া হয়েছে।  ইতিহাস জনসংখ্যা বৃহত্তর সুরাবায়া এর মোট জনসংখ্যা হল ৯ মিলিয়ন এর কাছা কাছি।এটি দেশের তৃতীয় বৃহত্তম মহানগর বা মেট্রোপলিটন।  যোগাযোগ ব্যবস্থা থাম্ব|ডাউনটাউন, সুরাবায়াতে উচ্চ-উত্থান, ইন্দোনেশিয়ার স্কাইলাইন, সুরাবায়াতে আকাশচুম্বী ভবন, ২১ শতকে সুরাবায়া মূল নিবন্ধ:বৃহত্তর সুরাবায়ার পরিবহন ব্যবস্থা সড়ক পথ সড়ক পথে বৃহত্তর সুরাবায়া  জাভার অন্য শহর গুলির সঙ্গে যুক্ত রয়েছে।এই শহর থেকে জাকার্তা পর্যন্ত ৭৩০ কিলোমিটার মহাসড়ক রয়েছে।এছাড়া এই মেট্রোপলিটন সুরাবায়ার এক প্রান্ত থেকে অন্য প্রান্তে যোগাযোগ এর জন্য প্রসস্ত সড়ক, মহাসড়ক ও উড়ালপুল রয়েছে। রেলপথ জাকার্তা থেকে বানদুং হয়ের বৃহত্তর সারাবায়া পর্যন্ত রেল ব্যবস্থা রয়েছে।ইন্দোনেশিয়া সরকার জাকার্তা থেকে বানদুং হয়ে উচ্চগতির রেল চালু করার প্রস্তাব রয়েছে।  বা ইন্দোনেশিয়ার হাইস্পিড রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে  জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল।২০১৬ সালে এই ঘোষণা করে ইন্দোনেশিয়া সরকার। বিমানবন্দর এই বৃহত্তর শহরের  বা মহানগরে একটি আন্তর্জাতিক বিমান বন্দর রয়েছে।এই বিমান বন্দর দ্বার দেশের অন্য  শহর গুলির সঙ্গে যুক্ত রয়েছে। জলপথ এই মেট্রোপলিটন শহরটির জাহাজ বন্দর দ্বারা অন্য দেশের সঙ্গে ব্যবসা বাণিজ্য চলে।এছাড়া বন্দরটি থেকে পৃথক যাত্রী পরিবহন করার ব্যবস্থা রয়েছে।এই বন্দর ব্যবহার করে যাত্রীরা জাভা দ্বীপ থেকে দেশের অন্যান দ্বীপে চলাচল করে।   তথ্যসূত্র   বিষয়শ্রেণী:ইন্দোনেশিয়ার শহর
থাম্ব|ডান|পেরুভেনাম কুতান মারার, ত্রিসুর পুরামে পারমেকাভু বাগাভাথী মন্দিরের 'চেন্দা' গ্রুপের নেতা,ত্রিশুর পুরমে  থাম্ব|ডান|ইলানজিতারা, যেখানে পুরামের দিনে মেলাম করা হয় ইলানজিতারা মেলাম হল ত্রিশূর পুরমের সময় ত্রিশূর শহরের বড়কুনাথ মন্দিরের উঠানে ইলানজি (বুলেট উড ট্রি যা বকুল নামে পরিচিত) গাছের নিচে অনুষ্ঠিত ঘাতবাদ্য শিল্পীদের একটি সমাবেশ। এটিকে ঐতিহ্যবাহী কেরালা সংগীতের অন্যতম সেরা মঞ্চ এবং অন্য কোনও পুরমের চেয়ে ঘাতবাদ্য শিল্পীদের বৃহত্তম সমাবেশ হিসাবে বিবেচনা করা হয়। প্রযুক্তিগত নির্ভুলতা এবং যন্ত্রের অনুশাসনসম্পন্ন মেলাম হল পান্ডি মেলামের সেরা উদাহরণ।   মেলাম  পরমেক্কাভু ভগবতী মন্দিরের পান্ডি মেলাম ইলানজিতারা মেলাম নামে পরিচিত। ভাদককুন্নাথন মন্দিরের ইলানজিতারায় দুপুর আড়াইটার দিকে মেলাম শুরু হয়, এবং প্রায় চার ঘণ্টা অব্যাহত থাকে। পান্ডি মেলামের মূল হল ত্রিপুদা থালাম। মেলামে অংশ নেওয়া যন্ত্রের সঠিক সংখ্যা ২২২টি। তবে এর বিশিষ্টতা এবং অন্যান্য বিভিন্ন কারণে ২৫০ জনেরও বেশি বাদক একত্রিত হন। ১০০ চেন্দা (ইদান্থালা ও ভালান্থালা বিভাগে), ৭৫ ইলাথালাম, ২১ কোম্বু এবং ২১ কুরুণখুজগাল হলো প্রতিটি বিভাগের বাদ্যযন্ত্রের সাংখ্যা। সেখানে মেলান্গাল যেমন পঞ্চরি, চম্পা, চেম্পাদা, আদান্থা, আঞ্চাদাতা, দ্রুভাম এবং পান্ডি ৭ ধরনের হয়। আদান্থা থালাম (১৪টি আকশারা)ইলাঞ্জিতারা মেলামে সঞ্চালিত হয়।   ইলানজিতারা মেলামের প্রধান(প্রত্যয়িত)  পেরুয়ানাম কুতান মারার ইলানজিথার মেলামের বর্তমান প্রধান। তিনি ১৯৭৭ সালে পরমেক্কাভু ভগবতী মন্দির দলে যোগ দিয়েছিলেন এবং পরে ১৯৯৯ সালে এর প্রধান হন। তিনি ১৮ বছর ধরে এর প্রধান রয়েছেন এবং ৩৫ বছর ধরে ইলানজিতারা মেলামের সাথে যুক্ত। অপর প্রবীণ ঘাতবাদ্যযন্ত্রী কুজুর নারায়ণ মারারও ৪১ বছর ধরে পরমেকাভু দলে ছিলেন। তিনি ১২ বছর প্রধান ছিলেন।   প্রধান   পান্ডারথিল ইছারা মারার - ১৯৪০ এর দশক  পেরুওয়ানাম নারায়ণ মারার  পেরুওয়ানাম আপ্পু মারার - ১৯৬০ এর দশক  থ্রিপেক্কুলাম আচুথা মারার  পল্লাভুর আপ্পু মারার  পেরুভেনাম কুতান মারার (১৯৯৯-)   তথ্যসূত্র   বিষয়শ্রেণী:কেরলের হিন্দু উৎসব বিষয়শ্রেণী:ত্রিশূরের সংস্কৃতি বিষয়শ্রেণী:ত্রিশূর জেলার উৎসব বিষয়শ্রেণী:ভারতের লোক উৎসব বিষয়শ্রেণী:ভারতের সঙ্গীত উৎসব বিষয়শ্রেণী:মে মাসের ঘটনা
স্পাইস এফএম হল ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ১ সেপ্টেম্বর যাত্রা শুরু করে। এটির মালিক হল রেডিও মাসালা লিমিটেড এবং বর্তমান সিইও হলেন তাসনিম বর্ষা ইসলাম।   অনুষ্ঠান  স্পাইস এফএম অনুষ্ঠানগুলির মধ্যে রয়েছে:   নিয়মিত অনুষ্ঠান   জাম্পস স্টার্ট (লাফ দ্বারা শুরু)  দি ডি শো (ডি অনুষ্ঠান)  ব্রেকিং মিউজিক শো (সর্বশেষ গানের অনুষ্ঠান)  দি আফটার আওয়ার শো (সময়ের পরের অনুষ্ঠান)   সাপ্তাহিক অনুষ্ঠান   গ্যাংস্টা টাইম উইথ তাজ্জ (তাজ্জের সাথে গ্যাংস্টা সময়)  মেওউ শো  স্পাইস সানডে নাইট (স্পাইস রবিবারের রাত)  স্পাইস গান লাউঞ্জ (স্পাইস গানের আরামকক্ষ)  স্পাইস প্রথম দেখা  সত্যান্বেষী  চিল্ড ফ্রাইডে (শীতল শুক্রবার)  চিল্ড সাটারডে (শীতল শনিবার)  ট্র্যাকস অন ডিমান্ড (চাহিদা অনুযায়ী ট্র্যাকগুলি'')  প্রোগাম ম্যানেজার   কাব্য শাহরিয়ার    আর্থ-সামাজিক দায়বদ্ধতার অংশ হিসাবে স্পাইস এফএম বিভিন্ন কল্যাণ কর্মসূচি পালন করে।   আরও দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র   বহিঃসংযোগ   ইউটিউব  বিষয়শ্রেণী:বাংলাদেশের রেডিও স্টেশন বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:ঢাকার গণমাধ্যম
সুবর্ণ মধ্যক বা গোল্ডেন মিন (ইংরেজী: Golden Mean) হচ্ছে দুইটি চরম পন্থার (মতবাদের) মধবর্তী অবস্থান অথবা ভারসাম্যপূর্ণ অবস্থা। যেমন- একদিকে খুবই প্রাচুর্য এবং অন্যদিকে খুবই অভাব। এই দুই অবস্থার মাঝামাঝিটি হচ্ছে সুবর্ণ মধ্যক।  সুবর্ণ মধ্যক ধারণাটিকে সহজে ব্যক্ত করা যায় এভাবে 'চলতে হবে মধ্য পথে, তারসাম্যের পথে, সেই পথেই মুক্ত হবে দৃষ্টি, জাগ্রত হবে জ্ঞান, উপলব্ধি হবে শান্তির। সুবর্ণ মধ্যক ধারণাটির প্রবর্তক মহামান্য দশমিক এরিস্টটল।  ইতিহাস পশ্চিমা দর্শন ক্রেট সংস্কৃতিতে এই ধারণার প্রথমতম উপস্থাপনা সম্ভবত ডেডালুস এবং ইকারাসের পৌরাণিক ক্রিটান গল্পে রয়েছে। তার সময়ের বিখ্যাত শিল্পী ডেডালাস নিজের এবং তার ছেলের জন্য পালকযুক্ত ডানা তৈরি করেছিলেন যাতে তারা রাজা মিনোসের হাত থেকে রক্ষা পেতে পারে। ডেইডালুস তার প্রিয় পুত্রকে যাকে তিনি খুব ভালোবাসতেন, তিনি সমুদ্রের স্প্রে এবং সূর্যের তাপের মধ্যে "মধ্যম পথ উড়তে" সতর্ক করেছিলেন।  ইকারাস তার বাবার প্রতি কর্ণপাত করেনি;  সূর্য তার ডানা থেকে মোম গলে না যাওয়া পর্যন্ত তিনি উপরে এবং উপরে উড়ে গেলেন।  মধ্যম পথে অগ্রসর না হওয়ায় তিনি সমুদ্রে পড়ে গিয়ে ডুবে যান। ডেলফি আরেকটি প্রাথমিক বিবরণ হল ডেলফিতে মন্দিরের সামনে খোদাই করা ডোরিক প্রবাদ: "অতিরিক্ত কিছু নেই" ("Μηδὲν ἄγαν")। ক্লিওবুলাস ক্লিওবুলাসকে সর্বাধিক দায়ী করা হয়: Mέτρον ἄριστον ("সংযম সর্বোত্তম")  সক্রেটিস সক্রেটিস শেখান যে একজন মানুষকে অবশ্যই জানতে হবে "কীভাবে গড় নির্বাচন করতে হবে এবং যতদূর সম্ভব উভয় পক্ষের চরমতা এড়াতে হবে।"Plato, Republic 10.619a  শিক্ষার ক্ষেত্রে, সক্রেটিস আমাদের জিমন্যাস্টিকসের প্রতি একচেটিয়া ভক্তি বা সংগীতের প্রতি একচেটিয়া ভক্তির প্রভাব বিবেচনা করতে বলেন। এটি হয় "কঠোরতা এবং হিংস্রতার মেজাজ তৈরি করেছিল, (অথবা) অন্যদিকে কোমলতা এবং কুশলতা।" উভয় গুণেই তিনি বিশ্বাস করতেন সম্প্রীতি তৈরি করে; অর্থাৎ সৌন্দর্য এবং মঙ্গল।  খ্রিস্টধর্ম সেন্ট থমাস অ্যাকুইনাস, ওপি, মধ্যযুগীয় ক্যাথলিক দার্শনিক এবং ধর্মতত্ত্ববিদ, তার ''সুম্মা থিওলজিয়ায়, প্রাইমা সেকান্দু পার্টিস, প্রশ্ন ৬৪, যুক্তি দিয়েছিলেন যে খ্রিস্টান নৈতিকতা অর্থের সাথে সামঞ্জস্যপূর্ণ: "তাদের মন্দ শাসন বা পরিমাপের অসঙ্গতি নিয়ে গঠিত।"  ইসলাম ইসলাম অনেক ক্ষেত্রে সুবর্ণ মানে প্রচার করে।  কুরআন আর্থিক ক্ষেত্রে একটি উদাহরণ দেয়, যাতে একজন ব্যক্তির নিজের প্রয়োজন অনুযায়ী ধরা না পড়ার জন্য ব্যয় করা উচিত নয় এবং আরামদায়ক জীবন যাপন না করার জন্য কৃপণতা না করা।  হিন্দুধর্ম  উদ্ধৃতি "অনেক কিছুর মধ্যে মাঝখানে সেরা আছে/ আমার মধ্যম স্টেশন হও।" — ফোসিলাইড "যখন কোলরিজ সৌন্দর্যকে সংজ্ঞায়িত করার চেষ্টা করেছিলেন, তখন তিনি সর্বদা একটি গভীর চিন্তায় ফিরে আসেন;  তিনি বলেন, সৌন্দর্য বৈচিত্র্যের মধ্যে একতা!  বিজ্ঞান আমাদের প্রকৃতির বৈচিত্র্যের মধ্যে বন্য বৈচিত্র্যের মধ্যে ঐক্য আবিষ্কারের জন্য অনুসন্ধান ছাড়া আর কিছুই নয়, অথবা আরও সঠিকভাবে।  কবিতা, চিত্রকলা, শিল্পকলা একই অনুসন্ধান, কোলরিজের বাক্যে, বৈচিত্র্যের একতার জন্য।" — জ্যাকব ব্রোনোস্কি  আরো দেখুন মন্তব্য  তথ্যসূত্র   বিষয়শ্রেণী:পিথাগোরীয় দর্শন
হাইড্রোকোর্টিসোন হল কর্টিসলের নামক হরমোন যা ওষুধ হিসাবে সরবরাহ করা হয়। ব্যবহারের মধ্যে রয়েছে অ্যাড্রেনোকোর্টিক্যাল অপ্রতুলতা, অ্যাড্রেনোজেনিটাল সিন্ড্রোম, উচ্চ রক্তের ক্যালসিয়াম, থাইরয়েডাইটিস, রিউমাটয়েড আর্থ্রাইটিস, ডার্মাটাইটিস, হাঁপানি এবং সিওপিডি। এটি অ্যাড্রেনোকোর্টিক্যাল অপ্রতুলতার জন্য পছন্দের চিকিৎসা। এটি মুখ দিয়ে, টপিক্যালি বা ইনজেকশন দিয়ে দেওয়া যেতে পারে। দীর্ঘমেয়াদী ব্যবহারের পরে চিকিৎসা বন্ধ করা ধীরে ধীরে করা উচিত।  পার্শ্ব প্রতিক্রিয়া অন্তর্ভুক্ত হতে পারে মেজাজ পরিবর্তন, সংক্রমণ হওয়ার ঝুঁকি, এবং শোথ (ফোলা)। দীর্ঘমেয়াদী ব্যবহারের সাথে সাধারণ পার্শ্বপ্রতিক্রিয়াগুলির মধ্যে রয়েছে অস্টিওপোরোসিস, পেট খারাপ, শারীরিক দুর্বলতা, সহজ ব্রুসিং, এবং ক্যান্ডিডিয়াসিস (খামির সংক্রমণ)। ব্যবহার করার সময়, এটি গর্ভাবস্থায় নিরাপদ কিনা তা স্পষ্ট নয়। হাইড্রোকর্টিসোন হল একটি গ্লুকোকোর্টিকয়েড এবং অ্যান্টি-ইনফ্লেমেটরি এবং ইমিউন দমন হিসাবে কাজ করে।  হাইড্রোকোর্টিসোন ১৯৩৬ সালে পেটেন্ট করা হয়েছিল এবং ১৯৪১ সালে চিকিৎসা ব্যবহারের জন্য অনুমোদিত হয়েছিল। এটি ওয়ার্ল্ড হেলথ অর্গানাইজেশনের প্রয়োজনীয় ওষুধের তালিকা। এটি জেনেরিক ড্রাগ হিসেবে পাওয়া যায়। ২০১৯ সালে, এটি ৪ মিলিয়নেরও বেশি প্রেসক্রিপশনসহ মার্কিন যুক্তরাষ্ট্রে ১৪৭তম সর্বাধিক নির্ধারিত ওষুধ ছিল।    তথ্যসূত্র   বিষয়শ্রেণী:অ্যালকোহলসমূহ বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:কিটোন
রফিক রসিফ জুমাদিন (; জন্ম: ১২ এপ্রিল, ১৯৪৮) গাসপারিলোর হারমোনি হল এলাকায় জন্মগ্রহণকারী ত্রিনিদাদীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার ও প্রশাসক। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রফিক জুমাদিন।   প্রথম-শ্রেণীর ক্রিকেট  ১৯৬৭-৬৮ মৌসুম থেকে ১৯৮০-৮১ মৌসুম পর্যন্ত রফিক জুমাদিনের প্রথম-শ্রেণীর খেলোয়াড়ী জীবন চলমান ছিল।  ত্রিনিদাদীয় বামহাতি বোলার রফিক জুমাদিন ধন্যবাদবিহীন কাজে অগ্রসর হন। ওয়েস্ট ইন্ডিয়ান ক্রিকেটে স্পিনারদের অপ্রতুলতায় নিজেকে জড়িয়ে ফেলেন। বিশ্ব সিরিজ ক্রিকেটে খেলোয়াড়দের অংশগ্রহণে তাকে খেলার সুযোগ এনে দেয়।   আন্তর্জাতিক ক্রিকেট  সমগ্র খেলোয়াড়ী জীবনে বারোটি টেস্টে অংশগ্রহণ করেছেন রফিক জুমাদিন। ২০ এপ্রিল, ১৯৭২ তারিখে পোর্ট অব স্পেনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ১৯৭০-এর দশকে ১২টি টেস্টে অংশ নিলেও কেবলমাত্র একবারই পূর্ণাঙ্গ সিরিজ খেলার সুযোগ পেয়েছিলেন। ১৯৭৫-৭৬ মৌসুমে ভারতের বিপক্ষে পূর্ণাঙ্গ সিরিজ খেলেন তিনি। এরপর, ১৯৭৬ সালে ইংল্যান্ড গমন করেন। ঐ সফরে ৩০.০০ গড়ে ৫৮ উইকেট লাভ করলেও কেবল একটি টেস্টে তাকে খেলানো হয়। দল নেতা ক্লাইভ লয়েড পেস বোলিং আক্রমণে প্রতিপক্ষকে কাপুকাত করে ফেলতে ব্যস্ত থাকায় তাকে মাঠের বাইরে অবস্থান করতে হয়েছিল।   মূল্যায়ন  মনোযোগের তুলনায় বলে নিখুঁতভাব বজায় রাখতেই অধিক সচেষ্ট ছিলেন। দলে তেমন ভূমিকা রাখতে পারেননি। তাসত্ত্বেও, পরিচ্ছন্ন ও মিতব্যয়ী বোলিংয়ের ধারা অব্যাহত রেখেছিলেন। খেলোয়াড়ী জীবনের অভিষেক খেলায় তার বোলিং পরিসংখ্যান ছিল ৬৪-৩১-৬৪-১।  সবমিলিয়ে তিনি ৮৪ রান তুলতে পেরেছিলেন। তন্মধ্যে, কেবল এক ইনিংসেই করেছিলেন ৫৬ রান।   অবসর  ১৯৭৭-৭৮ মৌসুমে অস্ট্রেলিয়ার বিপক্ষে দুই টেস্টে এগারো উইকেট পান। কিন্তু, পরের মৌসুমে ভারতের বিপক্ষে মাত্র তিন উইকেট লাভ ও ক্যারি প্যাকারের পরিচালনায় খেলোয়াড়দের প্রত্যাবর্তনে তাকে বাদ দেয়া হয়।  ক্রিকেট খেলা থেকে অবসর গ্রহণের পর দল নির্বাচকের ভূমিকায় অবতীর্ণ হয়েছিলেন। জুলাই, ২০০৮ সালে ক্লাইড বাটসের নেতৃত্বাধীন জাতীয় দল নির্বাচকের সদস্য হন।   তথ্যসূত্র    আরও দেখুন   বার্নার্ড জুলিয়েন  প্রফ এডওয়ার্ডস  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজ ক্রিকেট দল নির্বাচক বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:দক্ষিণ ত্রিনিদাদের ক্রিকেটার
Purpose  This template adds an external link to an article in the Encyclopaedia of Mathematics on www.encyclopediaofmath.org.  Parameters All parameters are optional. {{SpringerEOM  | title=  | id=   | last=  | first=  | author-link=  | last2=  | first2=  | author2-link= }} title (or article): Title of the article  id: The id name and version number of the cited article. For example the article Fredholm theorems would have an id=Fredholm_theorems&oldid=12814, where "oldid=12814" indicates the version of the article that is being cited. This value can be found in the "How to Cite this article" area at the bottom of each article in the EOM.  last (or last1): The first author's surname or last name.  first (or first1): The first author's first or given name(s).  author-link (or author1-link): Title of an existing Wikipedia article about the first author.  last2,  The second  author's surname or last name, if applicable.  first2,  The second authors' first or given name(s), if applicable.  author2-link: Title of an existing Wikipedia article about the second author, if applicable.   Examples and usage  Suppose you want to add an external link to Springer's article on Fredholm theorems. The title of this article is "Fredholm theorems" so following the mediawiki page article naming convention the id of the article page would be "Fredholm_theorems". However, because the article is a dynamic document, the version number must be included in the id to complete the citation. The full template id for the current version of this article would be "Fredholm_theorems&oldid=12814".  The code  * {{SpringerEOM|id=Fredholm_theorems&oldid=12814|title=Fredholm theorems|first=B.V.|last= Khvedelidze}}  will produce the link    The code  * {{SpringerEOM|id=Virasoro_algebra&oldid=15975|title=Virasoro algebra|first=V.|last=Kac|authorlink=Victor Kac}}  will produce     The code  *{{SpringerEOM|id=Index_formulas&oldid=18079|title=Index formulas|first=M.I. |last=Voitsekhovskii|first2=M.A.|last2=Shubin}}  will produce  The Harvard citation templates (with year 2001) will produce internal links; for example {{harv|Kac|2001}} produces the link , and {{harv|Voitsekhovskii|Shubin|2001}} produces .  Springer  eo:Ŝablono:Springer it:Template:Springer